(1611) Hy isser wel gau by tot onses Huys ghewin , Daer gaet noch uyt , noch in / / gheen Duyvel vander Hellen , Die sulcken swaeren eedt bedachten voor te stellen : Waerom haer de ghesellen / / dick moeyten deden aen , Als Faustus Nigromant , ghelijck ick heb verstaen , Het eeuwich bracker aen / / onwederroepelijck .Comt stinckende ghespoock , ghy gheesten al ghelijck , Van Plutoos swarte rijck , uyt Stygis vuyle poelen , Comt hooren uwe schant , is datter noch ghevoelen , Te missen boosheyts doelen / / van schaemte by u is ; Comt leeren van een mensch hoe dyne saecken wis , En sonder een vergis / / gheschien na dijn begheeren : Wat dunckt u ist gheen schand ' dat ghy dit noch moet leeren , Van sterffelicke Heeren ? oft zydy op ' t Aerdtrijck , Niet langh ghenoech gheweest tot sulcken een practijck ? Dees is dijn luyheyts blijck / / waer heeftet die gheweten ? Dier pas een halven dach ( soo ' t segghen ) heeft versleten : Het sal u zijn verweten / / voor onvoorsichticheyt .Ghy hebt dijn eeden boos niet half soo vast beleyt , By ' t God versaeckend ' volck , als dees die gaet belegghen , Voor een die simpelick op ' t vermoen yet sal segghen .